Source: http://docplayer.fi/3567206-European-minimum-income-network-maaraportti-suomi.html
Timestamp: 2017-11-24 23:17:54+00:00
Document Index: 4602991

Matched Legal Cases: ['kko ', 'kko ', 'kko ', 'kko ', 'kko ', 'kko\n']

European Minimum Income Network maaraportti Suomi - PDF
European Minimum Income Network maaraportti Suomi
Download "European Minimum Income Network maaraportti Suomi"
1 European Minimum Income Network maaraportti Suomi Tutkimus riittävistä ja saavutettavista vähimmäistoimeentulojärjestelmistä ja -suunnitelmista EU-jäsenvaltioissa Niko Eskelinen Jaakko Kiilunen EAPN-FIN Lokakuu 2014 Employment, Social Affairs and Inclusion
2 The European Minimum Income Network (EMIN) was a two year project ( ) sponsored by the European Parliament, funded by the European Commission, under contract no Tender N VT/2011/100 Pilot project Social solidarity for social integration and promoted by the European Anti-Poverty Network (EAPN). This report was drafted by Niko Eskelinen (University of Eastern Finland) and Jaakko Kiilunen (Church Council of the Evangelical Lutheran Church of Finland). The working title of the report was Social Assistance as part of Finnish Minimum Security System. In Finland EMIN project was coordinated by EAPN Finland. This document has been prepared for the European Commission however it reflects the views only of the authors, and the Commission cannot be held responsible for any use which may be made of the information contained therein. Europe Direct is a service to help you find answers to your questions about the European Union. Freephone number (*): (*) The information given is free, as are most calls (though some operators, phone boxes or hotels may charge you). EUROPEAN COMMISSION Directorate-General for Employment and Social Affairs and Inclusion Directorate D Europe 2020: Social Policies Unit D.2 Social inclusion and Poverty Reduction European Commission B-1049 Brussels More information: European Union, 2014 Reproduction is authorised provided the source is acknowledged.
3 Sisällysluettelo 1. Johdanto ja katsaus toimeentulotuen perusteisiin Toimeentulotuesta yleisesti... 7 Toimeentulotuen saajat Suomessa... 8 Toimeentulotuen rahoitus ja menot Oikeus toimeentulotukeen Toimeentulotuen tarveharkinta Toimeentulotuen vastikkeellisuus Toimeentulotuen suuruus Kuinka kauan toimeentulotukea voi saada? Toimeentulotuen suhde muihin etuuksiin Aktiivisen osallisuuden edistäminen Aktiivinen työvoima- ja sosiaalipolitiikka sekä osallisuuden edistäminen Alennettu toimeentulotuen perusosa Etuoikeutettu tulo Nuoret aktivointipolitiikan keskiössä Nuorisotakuu Osallistava ja vastikkeellinen sosiaaliturva Muita keskeisiä toimenpiteitä Sosiaali- ja terveyspalvelujen saatavuus Suomalaisen vähimmäisturvajärjestelmän ongelmat ja epäkohdat Kattavuus Saavutettavuus Sosiaaliturvan saavutettavuus sukupuolen näkökulmasta Alikäyttö Vähimmäisturvan taso ja riittävyys Vaikuttavuus Aktiivisen osallisuuden edistäminen Aktivoiva työvoimapolitiikka Osallistava sosiaaliturva Laadukkaat palvelut Mahdollisia kehityssuuntia Kattavuuden ja saavutettavuuden parantaminen Todellisten asumiskustannusten kattaminen Aktivointipolitiikan kehittäminen Alikäytön vähentäminen Yhdenvertaisuuden ja tasa-arvon edistäminen Riittävyyden takaaminen Lähteet Haastattelut Kirjallisuus
4 Liitteet Liite 1: Esimerkkejä toimeentulotuen laskemisesta vuonna Taulukot Taulukko 1: Toimeentulotuen perusosien laskennalliset määrät vuonna Kuviot Kuvio 1: Toimeentulotuen saajat ja toimeentulotukea saavat kotitaloudet Suomessa Kuvio 2: Marraskuussa 2012 toimeentulotukea saaneiden asiakkaiden toiminta... 9 Kuvio 3: Toimeentulotuen kesto tukea saavissa kotitalouksissa
5 1. Johdanto ja katsaus toimeentulotuen perusteisiin Suomeen on historian saatossa muodostunut laaja erilaisista etuuksista ja tuista koostuva sosiaaliturvajärjestelmä, joka jakautuu karkeasti ottaen kolmeen osaan. Ensin ovat työntekoon liittyvät etuudet, kuten työnantajan kustantama työterveydenhuolto sekä ammattiliittojen tai työttömyyskassojen keräämistä jäsenmaksuista maksettavat ansiosidonnaiset työttömyyspäivärahat. Toiseksi ovat asumisperustaiset 1 Kansaneläkelaitoksen (Kela) hallinnoimat perusturvaetuudet, jotka rahoitetaan verovaroin ja joihin myös työssäkäyvät ovat oikeutettuja. Julkisen sairausvakuutuksen lisäksi Kelan toimeenpanemiin etuuksiin kuuluvat monenlaiset erityiseen tarpeeseen tai elämäntilanteeseen mm. lapsiperheille, vammaisille, opiskelijoille, työttömille tai eläkeläisille myönnettävät etuudet. Sosiaaliturvasta käytävässä julkisessa keskustelussa keskitytään usein juuri näihin ensisijaisiin etuuksiin, niihin kaivattuihin korotuksiin sekä järjestelmän monimutkaisuuden ja byrokraattisuuden poistamiseen. Tässä selvityksessä perehdytään suomalaisen sosiaaliturvan kolmanteen ja viimesijaiseen muotoon, eli kunnan sosiaalitoimen tarveharkintaisesti myöntämään toimeentulotukeen. Toimeentulotuki pyrkii takaamaan toimeentulon silloin, kun muut tulonlähteet pettävät tai ensisijaiset sosiaalietuudet eivät riitä elämiseen. Toisin sanoen kyse on viimesijaisesta julkishallinnon tarjoamasta turvaverkosta, joka paikkaa ensisijaisten tulonlähteiden puutteita. Tämän selvityksen keskiössä ovat tulottomiksi katsottavat henkilöt ja kotitaloudet, joiden ainoa toimeentulon lähde on toimeentulotuki ja Kelan maksama yleinen asumistuki sekä joissakin tapauksissa myös lapsilisät ja elatustuet. Suomessa tulottomien määrä on ollut kasvussa erityisesti 2000-luvulla. Viimeisimmän arvion mukaan Suomessa on noin tulotonta kotitaloutta. (Honkanen 2013.) Selvitys pohjautuu aikaisempiin toimeentuloturvaa ja toimeentulotukea käsitteleviin tutkimuksiin ja selvityksiin sekä julkisiin asiakirjoihin. Lisäksi hankkeen puitteissa kuultiin mm. kansalaisjärjestöjen, ammattiliittojen keskusjärjestöjen sekä kolmannen sektorin palveluntuottajien näkemyksiä vähimmäisturvasta ja vähimmäisturvajärjestelmästä. Sähköpostitse toteutettujen tiedustelujen ohella hankkeen yhteydessä haastateltiin myös sosiaalityöntekijöitä, eri tason palveluntuottajia ja asianosaisia. Haastattelujen avulla pyrittiin selvittämään eri tahojen näkemyksiä vähimmäisturvajärjestelmästä, siihen liittyvistä ongelmista ja epäkohdista sekä kehitystarpeista Toimeentulotuesta yleisesti Toimeentulotukea on kuvailtu yhteiskunnan perälaudaksi, joka takaa yksilöiden ja perheiden toimeentulon, silloin kun kaikki muut tulonlähteet pettävät (Ahola & Hiilamo 2013a, 11). Sen tarkoituksena on taata oikeus välttämättömään toimeentuloon ja huolenpitoon sekä edistää henkilön ja perheen itsenäistä selviytymistä. Toimeentulotukea haetaan pääosin kirjallisesti kunnan sosiaalitoimistosta. Kunta maksaa tuen rahana. Ennen tarveharkintaisen toimeentulotuen myöntämistä hakijan taloudellinen tilanne ja edellytykset saada muita tuloja selvitetään. Lähtökohtaisesti toimeentulotuki on tarkoitettu väliaikaiseksi avustukseksi, ja sitä haetaan ja myönnetään kuukaudeksi kerrallaan. (STM Toimeentulotuki.) 1 Lainsäädännön piirissä Suomessa vakinaisesti asuvaksi katsotaan henkilö, joka pääasiallisesti ja jatkuvasti oleskelee Suomessa, ja jolla on varsinainen asunto ja koti. 7
6 Toimeentulotuki koostuu perustoimeentulotuesta, täydentävästä toimeentulotuesta ja ehkäisevästä toimeentulotuesta. Perusosalla katettaviin menoihin kuuluvat jokapäiväisen elämisen peruskustannukset, kuten ravinto- ja vaatemenot, vähäiset terveydenhuoltomenot, henkilökohtaiset ja kodin hygieniaan sekä puhtauteen liittyvät menot, puhelimen ja paikallisliikenteen käytöstä aiheutuvat menot sekä esimerkiksi harrastus- ja virkistystoiminnasta aiheutuvat kustannukset. Täydentävää toimeentulotukea voidaan myöntää harkinnanvaraisesti muihin erityismenoihin, kuten lasten päivähoitomaksuihin, lasten harrastusmenoihin tai ylimääräisiin asumismenoihin, esimerkiksi muuttokustannuksiin. Lisäksi kunnat voivat harkintansa ja omien perusteidensa mukaan myöntää ehkäisevää toimeentulotukea esimerkiksi taloudellisen tilanteen heikentymisestä aiheutuvien vaikeuksien lieventämiseksi ja ennaltaehkäisemiseksi. Toimeentulotuen saajat Suomessa Toimeentulotukea saavien määrä oli korkeimmillaan 1990-luvun puolivälissä itsenäisen Suomen historian toistaiseksi raskaimman talouskriisin ja sitä seuranneen massatyöttömyyden seurauksena. Toimeentulotuen saajien määrä kasvoi voimakkaasti vuoteen 1996 saakka, jolloin toimeentulotuen piirissä oli peräti henkilöä, yhteensä noin 12 % väestöstä. Vuodesta 1997 toimeentulotukea saaneiden määrä väheni tasaisesti kohentuneen talous- ja työmarkkinatilanteen ansiosta aina vuoteen 2008 saakka, kunnes vuonna 2009 tuensaajien määrä kasvoi Yhdysvalloista alkaneen finanssikriisin ja sen mukanaan tuoman taantuman myötä. (Kuivalainen 2013, 17.) Taantuman nähtiin iskeneen ensimmäisenä erityisesti nuoriin vuotiaisiin aikuisiin samoin kuin 90-luvun laman aikana. Vuonna 2009 toimeentulotukea saavien vuotiaiden määrä kasvoi edellisvuoteen nähden noin 20 %. (THL 2010.) Toimeentulotuen käyttöä Helsingissä tarkasteltavassa selvityksessä lama näkyi toimeentulotuen uusien asiakkaiden määrän kasvuna. Helsingissä talouskriisin ensimmäisen vaiheen vaikutukset näyttivät kuitenkin taittuneen noin vuodessa. (Ahola & Hiilamo 2013b.) 2010-luvulle tultaessa toimeentulotuen asiakasmäärät kääntyivät koko maan kattavien tietojen valossa lievään laskuun. Vuonna 2012 toimeentulotukea myönnettiin talouteen henkilölle. Väestötasolla tarkasteluna toimeentulotuen piirissä oli noin 6,8 % Suomen asukkaista. (THL 2014.) 8
7 Kuvio 1: Toimeentulotuen saajat ja toimeentulotukea saavat kotitaloudet Suomessa (Lähde THL) Kustannukset (2012 hintaan) Kotitalouksia Henkilöitä Kotitalouksittain tarkastellen yhden hengen taloudet saivat toimeentulotukea yleisemmin kuin muut taloudet. Toimeentulotuen asiakkaista 46 % oli yksinasuvia. Perherakenne huomioiden suhteellisesti eniten toimeentulotukea myönnettiin yksinhuoltajaperheille: kaikista yksinhuoltajaperheistä 24 % sai toimeentulotukea. (THL 2014.) Kuvio 2: Marraskuussa 2012 toimeentulotukea saaneiden asiakkaiden toiminta (Lähde THL) Opiskelijat 10,3 % Työkyvyttömät 9,1 % Työlliset 7,7 % Kotitaloustyötä tekevät 3,6 % Eläkkeellä iän perusteella 2,4 % Varusmiehet 0,1 % Muut 10,2 % Työttömät 56,6 % Toimeentulotukea saatiin erityisesti kaupunkimaisissa kunnissa. Niissä tukea saaneiden suhteellinen osuus tukea saaneista oli noin 40 % suurempi kuin maaseutumaisissa tai taajaan asutuissa kunnissa. (Ibid.) Tätä voidaan selittää osaltaan sillä, että toimeentulotuella kompensoidaan suurten kaupunkien korkeita asumiskustannuksia, joista asumistuen taso on jäänyt jälkeen. On myös esitetty, että pienillä paikkakunnilla lähiyhteisön kontrolli saatetaan kokea voimakkaammaksi (Kuivalainen 2007, 53). Maaseudulla toimeentulotukeen liittyvän sosiaalisen stigman pelko vaikuttaisi olevan voimakkaampi kuin kaupungissa. 9
8 Toimeentulotuen rahoitus ja menot Valtio ja kunta vastaavat perustoimeentulotuen rahoituksesta yhtä suurin osuuksin. Täydentävän ja ehkäisevän toimeentulotuen rahoittaa kunta, mutta valtio osallistuu kustannuksiin sosiaali- ja terveydenhuollon valtionosuusjärjestelmän mukaisesti. Järjestelmän tarkoitus on turvata palvelujen saatavuus koko maassa. Vuonna 2012 toimeentulotuen kokonaismenot olivat yhteensä 703,3 M, joista perustoimeentulotuen menoja oli yhteensä noin 635 M. (THL 2014; STM Tiedote 75/2014.) 2000-luvulla menojen kehitys on irronnut asiakasmäärien kehityksestä. Asiakasmääriin verrattuna menot ovat kasvaneet huomattavasti. Esimerkiksi vuoteen 1990 verrattuna toimeentulotuen menot ovat reaalisesti yli kaksinkertaistuneet. Reaalimenojen nopeampaa kehitystä asiakasmääriin suhteutettuna on selitetty muun muassa sillä, että toimeentulotuessa korvataan nykyään entistä enemmän kohtuullisia asumismenoja ja sillä, että pitkäaikaisasiakkaiden määrä on vuosien mittaan kasvanut. (Kauppinen, Moisio & Mukkila 2013, 39.) Kokonaismenojen kasvuun ovat vaikuttaneet myös vuonna 2012 tehdyt toimeentulotuen tasokorotukset. Uudistuksen yhteydessä toimeentulotuen perusosaa korotettiin 6 % ja yksinhuoltajille alettiin maksaa yksin asuvan perusosaa 10 % korotettuna Oikeus toimeentulotukeen Toimeentulolain mukaan Suomessa jokaisella on lähtökohtaisesti velvollisuus pitää kykynsä mukaan huolta itsestään ja vastata omasta sekä puolison ja alaikäisten lasten elatuksesta. Jos toimeentuloa ei voida kuitenkaan syystä tai toisesta turvata, niin pääsääntöisesti jokaisella Suomen sosiaaliturvan piirissä olevalla on oikeus saada toimeentulotukea. (Toimeentulolaki 1421/1997.) Palkka tai perusturvaetuudet eivät lähtökohtaisesti sulje pois toimeentulotuen saamisen mahdollisuutta, jos tarve siihen voidaan osoittaa normien puitteissa. Suomessa toimeentulotukea voi saada kansalaisuudesta riippumatta. Ulkomaalaisten kohdalla toimeentulotuen myöntämisen kannalta on oleellista, onko henkilöllä oleskeluoikeus Suomessa. Oleskeluoikeuteen määräytymiseen vaikuttavat oleskelun syy ja esimerkiksi se, mistä tuenhakija on lähtöisin. (STM 2013, 52.) Toimeentulotuen saamiselle ei aseteta myöskään erityisiä ikävaatimuksia. Käytännössä toimeentulotukea myönnetään kuitenkin harvoin alle 18-vuotiaille, sillä heidät merkitään pääsääntöisesti vanhempien tukihakemukseen. Oikeus toimeentulotukeen syntyy tilanteessa, jossa tuenhakija ei voi saada toimeentuloaan ansiotyöllä, yrittäjätoiminnalla, perusetuuksien avulla tai muilla keinoin. (Ibid., 20.) Viimesijaisuus pyritään varmistamaan tarveharkintaa käyttämällä (Kuivalainen 2013). Toimeentulotuen tarveharkinta Toimeentulotuen tarveharkinta voidaan nähdä hallinnollisena ja teknisenä ratkaisuna, jonka avulla etuudet kohdennetaan pienituloisiin talouksiin (Kuivalainen 2010, 380). Toimeentulotuen hakijan on osoitettava taloudellinen tarpeensa toimeentulotukeen. Toimeentulotukea myönnettäessä otetaan huomioon tuenhakijan tai kotitalouden menot, tulot ja varat. Tukea maksetaan se määrä, jolla tukeen oikeuttavat menot ylittävät hakijan tulot (STM 2013, ks. myös Liite 1). Tukeen oikeuttaviksi menoiksi katsotaan toimeentulotuen perusosalla katettavat menot, joiden lisäksi perusmenoina hyväksytään kunnallisesti määräytyvät kohtuulliset vuokra- 10
9 kustannukset2, omistusasunnon yhtiövastike ja kohtuulliset asuntolainan korot sekä muut asumismenot, kuten vesi-, sähkö- tai kotivakuutusmaksut. Muita keskeisimpiä toimeentulotuen piirissä hyväksyttäviä menoja ovat esimerkiksi vähäistä suuremmat terveydenhuoltomenot. (Toimeentulolaki 1421/1997.) Tuloina otetaan lähtökohtaisesti huomioon kaikki henkilön tai kotitalouden tulot perusturvaetuudet mukaan lukien. Joitain erityisiin tarpeisiin kuten vammaisuuteen myönnettyjä etuisuuksia ei kuitenkaan huomioida. Toimeentulotukilain mukaan tukea myönnettäessä tuloina tulee myös jättää huomioimatta tuenhakijan vähäiseksi katsottavat ansiotulot ja avustukset sekä työssäkäynnistä aiheutuvat menot. Näin pystytään edistämään tuenhakijan itsenäistä selviytymistä. Alle 18-vuotiaiden kohdalla tuloina ei myöskään huomioida vähäisiksi katsottuja säännöllisiä tuloja eikä esimerkiksi lasten satunnaisia kesätyö- ja viikonloppupalkkoja. (STM 2013, 133.) Käytännössä kunnan sisäiset soveltamisohjeet, sosiaalityöntekijän harkinta ja laintulkinta vaikuttavat siihen, millaisiksi vähäiseksi katsottavat ansiot ja avustukset katsotaan sekä kuinka alle 18-vuotiaiden tulot huomioidaan. Tämä heikentää osaltaan alueellista yhdenvertaisuutta. Varoiksi katsotaan muun muassa säästöt, arvopaperit ja helposti realisoitavissa oleva omaisuus. Varoina ei huomioida perheen käytössä olevaa vakinaista asuntoa eikä asuinirtaimistoa, tarpeellisia työ- ja opiskeluvälineitä eikä muita varoja, joiden katsotaan olevan tarpeellisia jatkuvan toimeentulon turvaamiseksi. (STM 2013, 139.) Mikäli elämäntilanne ja taloudelliset olosuhteet muuttuvat, toimeentulotuen hakijalla on velvollisuus ilmoittaa välittömästi toimeentulossa tapahtuneista muutoksista. Taloudellisten muutosten yhteydessä tarve toimeentulotuelle ja sen määrälle arvioidaan uudelleen. Esimerkiksi hetkellisesti nousseet tulot leikkaavat usein toimeentulotukea ja perusturvaetuuksia ja johtavat tukien takaisinperintään. Toimeentulotuen vastikkeellisuus Toimeentulotukea voidaan pitää lähtökohtaisesti vastikkeellisena ja velvoittavana. Toimeentulotukea saadakseen tuen hakijoiden on aina ensin selvitettävä mahdollisuudet saada ensisijaisia perusturvaetuuksia. Työkykyiset ja -ikäiset toimeentulotuen hakijat ovat tukea saadakseen velvollisia ilmoittautumaan työ- ja elinkeinotoimistoon työttömiksi työnhakijoiksi sekä osallistumaan heille laaditun työllistymissuunnitelman mukaiseen toimintaan. Työllistymissuunnitelma tehdään yhdessä työnhakijan ja työvoimaviranomaisen (TEtoimiston) kanssa. Suunnitelmassa sovitaan työnhausta, työnhaun tavoitteista sekä työnhakua tukevista ja työllistymistä edistävistä palveluista. Lisäksi työnhakusuunnitelmassa voidaan tarvittaessa sopia myös työmarkkinavalmiuksia ja toimintakykyä sekä osaamista parantavista palveluista ja esimerkiksi työkyvyn tai terveydentilan selvittämiseen liittyvistä toimenpiteistä. 2 Kunnilla on harkintaoikeus tason määrittämiseen. Esimerkiksi Kuopiossa kohtuulliseksi katsottu vuokra yksinasuvalle on toimeentulotuen yhteydessä 500 euroa kuukaudessa ja kahden hengen taloudelle 600 euroa/kk. Vastaavasti Helsingissä yksinasuvan vuokrakustannukset voidaan korvata täysimääräisinä 650 euroon ja kahden hengen talouksissa 770 euroon saakka. Kohtuullistetut vuokrakustannukset suhteutetaan paikkakunnan kohtuullisiin vuokrakustannuksiin. 11
10 1.3. Toimeentulotuen suuruus Toimeentulotuen määrä vaihtelee hakijan perhekoosta ja taloudellisesta tilanteesta riippuen. Perusosan määrästä ja sen vuosittaisista indeksikorotuksista säädetään kuitenkin toimeentulotukilaissa. Korotus on sidottu kansaneläkeindeksiin, joka seuraa elinkustannusindeksiä. Vuodelle 2014 toimeentulotuen yksinasuvan perusosaksi on määritelty 480,20 kuukaudessa. Taulukko 1: Toimeentulotuen perusosien laskennalliset määrät vuonna 2014 (STM / Kuntainfo) Tuen saaja /kk Osuus yksin asuvan perusosasta Yksin asuva 480, % Yksinhuoltaja 528, % Avio- tai avopuoliso 408,17 85 % Vanhemman/vanhempien luona asuva 18 vuotta täyttänyt 350,55 73 % 1. lapsi, (10 17-vuotias) 336,14 70 % 2. lapsi, (10 17-vuotias) 312,13 65 % 3. lapsi ja seuraavat (10 17-vuotias) 288,12 60 % 1. lapsi (alle 10-vuotias) 302,53 63 % 2. lapsi (alle 10-vuotias) 278,52 58 % 3. lapsi ja seuraavat (alle 10-vuotias) 254,51 53 % On huomioitava, että viimekädessä myös tarveharkintaista täydentävää ja ennaltaehkäisevää toimeentulotukea myöntävät viranomaiset vaikuttavat päätöksillään myönnettävän tuen määrään (Kuivalainen 2011). Kun eri kuntien välillä tiedetään olevan vaihtelua esimerkiksi ennaltaehkäisevien tukien myöntämiskäytännöissä (Ibid.) ajaudutaan tilanteeseen, jossa välttämättömäksi katsotun tuen taso vaihtelee annettujen raamien puitteissa Kuinka kauan toimeentulotukea voi saada? Toimeentulotuen kestoa ei ole rajoitettu, vaan sitä voidaan myöntää niin kauan kuin hakija täyttää toimeentulotuen saamiselle asetetut edellytykset. Vuoden 2012 aikana varsinaista toimeentulotukea myönnettiin keskimäärin 5,9 kuukautta. Tukea saaneista 61 % sai tukea vähintään 4 kuukauden ajan. 12
11 Kuvio 3: Toimeentulotuen kesto tukea saavissa kotitalouksissa (Lähde THL) 60% 50% 40% 30% 20% 1 3 kk 4 9 kk kk 10% 0% Kaikista toimeentulotuen asiakkaista yli neljännes sai toimeentulotukea pitkäaikaisesti eli kuukautta kalenterivuodesta. Määrällisesti pitkäaikaista toimeentulotukea saavista suurin ryhmä oli yksinasuvat miehet. Heidän osuutensa kaikista pitkäaikaisasiakkaista oli vuonna 2012 lähes puolet (48 %). (THL 2014.) Toimeentulotuen kestoa tarkastellen on perusteltua väittää, että osalle toimeentulotuen asiakkaista väliaikaiseksi ja tilapäiseksi tarkoitetusta toimeentulotuesta on muodostunut pysyvä tulonlähde, joka paikkaa usein riittämättömiä perusetuuksia. Arkitiedon valossa asiakkuudet saattavat jatkua pisimmillään vuosia, joskus jopa sukupolvia Toimeentulotuen suhde muihin etuuksiin Suurin osa toimeentulotukeen oikeutetuista (71 % marraskuussa 2012) ruokakunnista saa Kelan maksamaa yleistä asumistukea. Yleinen asumistuki kattaa enimmillään 80 % kohtuullisista asumismenoista. Maksettavaksi jäävään perusomavastuuseen vaikuttavat kaikkien ruokakuntaan kuuluvien tulot ja omaisuus. Kaikkein pienituloisimmilla ei ole perusomavastuuta. Asumistukea laskettaessa huomioidaan valtioneuvoston määrittelemät kohtuulliset asumismenot, joihin vaikuttavat ruokakunnan ja asunnon koko, asumismuoto ja paikkakunta sekä asunnon ikä ja perusparannus- tai peruskorjausvuosi. (Kela 2014.) Omavastuun poistamisesta huolimatta yleinen asumistuki ei useinkaan kata todellisia asumiskustannuksia. Koska sosiaalitoimi korvaa pääsääntöisesti enemmän kohtuullisia enimmäisasumiskustannuksia kuin asumistuki, osa todellisista asumiskustannuksista jää sosiaalitoimen korvattavaksi. Toimeentulotuki linkittyy Kelan toimeenpanemiin etuuksiin myös muilla tavoin. Yleisimmin toimeentulotuen saajille maksettiin Kelan perusturvaetuuksista työmarkkinatukea tai peruspäivärahaa3, jota sai 39 % toimeentulotuen saajista. (THL 2012.) Työmarkkinatuen 3 Peruspäivärahaa saadakseen henkilön on täytettävä työssäoloehto ja ilmoittauduttava työttömäksi työnhakijaksi työ- ja elinkeinotoimistoon. Peruspäivärahaa maksetaan enintään 500 päivän ajan. Työmarkkinatukea maksetaan, mikäli etuuden hakija ei täytä työssäoloehtoa tai on jo saanut ansio- tai peruspäivärahaa 500 päivän ajan. Työmarkkinatuen kestoa ei ole rajattu, mutta sen myöntämiselle on rajoituksia. Työssäoloehto täyttyy, mikäli palkansaaja on ollut palkkatyössä vähintään 26 viikkoa työttömyyttä edeltäneiden 28 kuukauden tarkastelujakson aikana ja työaika on ollut vähintään 18 tuntia viikossa. Palkan täytyy olla alan työehtosopimuksen mukainen. Jos työehtosopimusta ei ole, tuloraja on /kk. Yrittäjien työssäoloehto poikkeaa palkansaajan ehdoista. (Kela 2014.) 13
12 saajista 25 % sai toimeentulotukea pitkäaikaisesti (10 12 kk) ja 37 % vähintään puoli vuotta (Hannikainen-Ingman, Hiilamo, Honkamo, Kuivalainen & Moisio 2012). Tämä kertoo ensisijaisten etuuksien alhaisesta tasosta ja aukoista perusturvassa. Vaikka perusturvaetuuksien tulisi lähtökohtaisesti olla vähimmäisturvaa korkeampia, yhä useampi perusturvan saaja on joutunut turvautumaan Kelan toimeenpanemien etuuksien lisäksi myös viimesijaiseen toimeentulotukeen. Tähän on vaikuttanut viimeisten vuosikymmenien aikana tapahtunut kehitys, jonka myötä perusturvan taso on suhteellisesti laskenut. Perusturvaetuuksien ja toimeentulotuen voidaan laajemmin katsoa muodostavan yhdessä vähimmäisturvan takaavan turvajärjestelmän, jossa toimeentulotuki näyttäytyy alhaisten perusturvaetuuksien jatkeena sekä vähimmäistoimeentulon viimesijaisena takaajana. 14
13 2. Aktiivisen osallisuuden edistäminen 2.1. Aktiivinen työvoima- ja sosiaalipolitiikka sekä osallisuuden edistäminen Suomessa aktiivinen työvoima- ja sosiaalipolitiikka ovat vuosien saatossa lähentyneet toisiaan. Esimerkiksi työllisyyteen ja työttömyyteen liittyvän aktivoinnin on viimeisten vuosikymmenten aikana nähty vakiintuneen osaksi työvoimapolitiikkaa (Pajukoski 2012). Aktivoinnin yhteydessä keskeisiä toimenpiteitä ovat esimerkiksi toimeentulotuen tai etuuksien vastikkeellistaminen. Lisäksi aktivointiin ja ohjaamiseen voidaan käyttää toimeentulotuen leikkauksia ja työmarkkinatuen kannustaviksi suunniteltuja korotuksia. Toimeentulotuesta ja työttömyysturvaetuuksista on tullut konkreettisia aktivointipolitiikan välineitä. Alennettu toimeentulotuen perusosa Toimeentulotuen perusosaa voidaan tietyin laissa määritellyin edellytyksin alentaa. Mikäli toimeentulotuen hakija on kieltäytynyt ilman perusteltua syytä tarjotusta työstä tai muista työvoima- tai koulutuspoliittisesta toimenpiteestä perusosaa voidaan alentaa enimmillään 20 %. Tilanteissa, joissa tuenhakija kieltäytyy toistuvasti työstä tai muista toimenpiteistä, perusosaa voidaan alentaa enimmillään 40 % (STM 2013). Perusosan alentamisen edellytyksiä ja määrää tulee harkita tapauskohtaisesti olosuhteet ja kokonaiskuva huomioiden. On huomioitava, että perusosaa voidaan alentaa vain, jos sitä ei voida pitää tuenhakijan kannalta kohtuuttomana eikä alentaminen vaaranna ihmisarvoisen elämän edellyttämän turvan mukaista toimeentuloa. Virallista kynnystä ihmisarvoisen elämän edellyttävälle turvalle ei kuitenkaan ole määritelty. Perusosaa alennettaessa toimeentulotuen hakijan ja viranomaisten on laadittava suunnitelma siitä, miten hakija voi tulevaisuudessa edistää itsenäistä toimeentuloaan. Mikäli perusosaa alennetaan, sitä voidaan alentaa enintään kahdeksi kuukaudeksi kerrallaan. (STM 2013, 96.) Etuoikeutettu tulo Vuonna 2002 alkaneen kokeilun myötä toimeentulotuen myöntämisen yhteydessä työntekoon kannustavana tekijänä on voitu soveltaa etuoikeutettua tuloa. Tämä tarkoittaa sitä, että osa hakijan ansiotuloista voidaan jättää huomioimatta tulona. Etuoikeutettuna tulona jätetään huomioimatta vähintään 20 % mutta kuitenkin enintään 150 kuukausittaisesta kotitalouskohtaisesta ansiotulosta. Etuoikeutetun tulon yhteydessä ansiotuloina nähdään palkka ja yrittäjätulo sekä omaishoidontuki. (STM 2013, 137.) Etuoikeutetun tulon tavoitteena on kannustaa toimeentulotuen piirissä olevia henkilöitä työntekoon ja hankkimaan lisäansioita sekä vahvistamaan työelämäosallistumista. Laki etuoikeutetusta tulosta säädettiin määräaikaiseksi kokeilun vaikutusten selvittämiseksi, eikä sen jatkosta vuoden 2014 jälkeen ole vielä päätetty. Työhön ja työmarkkinaosallisuuteen pyritään kannustamaan myös muilla keinoin. Vuoden 2014 alussa otettiin käyttöön työttömyysturvan (esim. työmarkkinatuki) 300 suojaosa. Teoriassa tämä tarkoittaa sitä, että työtön voi ansaita 300 kuukaudessa, ilman että tienatulla ansiolla on vaikutusta työttömyysturvaan. Suojan ylimenevältä osalta 50 % ansioista vähennetään maksetusta päivärahasta. Vähimmäistoimeentulon kannalta uudis- 15
14 tus ei välttämättä kuitenkaan kohdistu taloudellisesti kaikista heikoimmassa asemassa oleviin, sillä toimeentulotukea hakiessa suoja-osan ansioilla voi olla vaikutusta myönnetyn toimeentulotuen määrään. Uudistus voi parhaimmillaan vähentää toimeentulotukea tarvitsevien määrää, mutta se ei poista toimeentulotukeen liittyviä kannustin- ja köyhyysloukkuja. Nuoret aktivointipolitiikan keskiössä Nuorisotyöttömyys on noussut mediakeskusteluun ja politiikan asialistoille Euroopan talouskriisin ja erityisesti kiristyneen työmarkkinatilanteen myötä. Suomessa potentiaalisesta työväestöstä alle 25-vuotiaat kouluttamattomat ja koulutuksen ulkopuolella olevat nuoret ovat erityisten aktivointitoimenpiteiden kohteina. Työttömyysetuuksien, kuten myös toimeentulotuen täysimääräisen perusosan, saamiseksi alle 25-vuotiaiden kouluttamattomien nuorten on hakeuduttava koulutukseen ja opiskelemaan. Nuorten, jotka eivät ole suorittaneet peruskoulun tai lukion jälkeistä tutkintoon johtavaa ammatillista koulutusta, tulee hakea vähintään kahta opiskelupaikkaa syyslukukautta edeltävässä koulutushaussa. Koulutusta vailla oleva nuori menettää oikeutensa työttömyysetuuksiin hakematta jättämisen ohella myös silloin, kun nuori kieltäytyy ottamasta vastaan tarjottua opiskelupaikkaa, keskeyttää opinnot ilman pätevää syytä tai on omalla menettelyllään aiheuttanut sen, ettei tule valituksi koulutukseen. Myös toimeentulotuen perusosaa voidaan edellä esitetyistä syistä alentaa.4 Kriittisten arvioiden mukaan toimeentulotuen alentaminen toimii nuorten kohdalla todellisuudessa vain harvoin. Sosiaalityöntekijöiden näkökulmasta sanktioiden katsotaan toimivan todellisina kannustimina tilanteissa, joissa nuorilla ei ole mitään erityisiä ongelmia (esim. päihde- tai mielenterveysongelmia) ja silloin kun nuorella on tosiasialliset mahdollisuudet mennä elämässään eteenpäin. Sen sijaan, että toimeentulotuen alentaminen kannustaisi nuoria, sanktioiden johdosta nuoret saattavat velkaantua ja ajautua edelleen vaikeampaan elämäntilanteeseen. (Palola, Hannikainen-Ingman & Karjalainen 2012.) Nuorisotakuu Suomessa otettiin vuonna 2013 käyttöön nuorten osallisuuden parantamiseen ja työttömyyden ehkäisemiseen tähtäävä nuorisotakuu. Nuorisotakuulla pyritään edistämään nuorten sijoittumista työmarkkinoille tai koulutukseen sekä estämään nuorten työttömyyden pitkittymistä ja syrjäytymistä. Nuorisotakuu pyrkii siihen, että jokaiselle alle 25- vuotiaalle ja alle 30-vuotiaalle vastavalmistuneelle tarjotaan työ-, työkokeilu-, opiskelu, työpaja- tai kuntoutuspaikka kolmen kuukauden kuluessa työttömäksi ilmoittautumisesta. Nuorisotakuuseen on liitetty myös koulutustakuu, jonka tavoitteena on, että jokaiselle peruskoulunsa päättäneelle nuorelle löytyisi koulutuspaikka lukiossa, ammattioppilaitoksessa tai muulla tavoin. (Nuorisotakuu.fi.) Osallistava ja vastikkeellinen sosiaaliturva Suomen hallitus päätti vuonna 2013 osana laajempaa rakennepoliittista ohjelmaansa kehittää osallistavaa sosiaaliturvaa työikäisten syrjäytymisen ehkäisemiseksi ja työnteon kannustavuuden lisäämiseksi. Kehittämisen tavoitteena on sosiaalipoliittinen järjestel- 4 Helsinkiläisiä nuoria sosiaalityön asiakkaita tarkastelevan tapaustutkimuksen mukaan perusosan alentaminen koulutuksen vuoksi on ollut harvinaista, sillä koulutukseen hakematta jättämisen tai koulutuksen keskeytyksen taustalla on usein katsottu olevan psyykkiseen terveydentilaan liittyviä seikkoja, kuten masentuneisuutta tai uupumusta. (Palola, Hannikainen-Ingman & Karjalainen 2012) 16
15 mä, jossa työikäiselle väestölle tarjotaan mahdollisuus olla mukana yhteiskunnassa. (STM 2014a, 4). Yksi ääneen lausutuista osallistavan sosiaaliturvan tavoitteista on myös sosiaaliturvan legitimiteetin vahvistaminen ilmapiirissä, jossa sosiaaliturvan vastikkeettomuus on saanut osakseen kritiikkiä. Osallistavaa sosiaaliturvaa kehittämään asetettiin työryhmä, jonka määritelmän mukaan osallistavan sosiaaliturvan konkreettisena tavoitteena on työikäisen väestön osallisuuden ja työllistymisedellytysten edistäminen sekä syrjäytymisen ehkäisy. Pyrkimyksenä on laajentaa nykyisten aktivointitoimien keinovalikoimaa sekä kasvattaa kolmannen sektorin ja sosiaaliturvan saajien roolia aktivoivien toimien suunnittelussa ja toteutuksessa. Ensivaiheessa osallistavan sosiaaliturvan on suunniteltu koskevan kapeimmillaan pitkäaikaistyöttömiä ja toimeentuloturvan piirissä olevia työttömiä, jotka eivät ole oikeutettuja työttömyysturvaan. Laajimmillaan osallistava sosiaaliturva kattaisi kokonaisuudessaan työelämän ja koulutuksen ulkopuolella olevat henkilöt, joiden voidaan ajatella olevan syrjäytymisvaarassa. Osallistava toiminta voi olla esimerkiksi julkisen sektorin avustavia tehtäviä, työ- tai työpajatoimintaa sekä päivätoimintaa. (STM 2014a.) Muita keskeisiä toimenpiteitä Työmarkkinoilla heikoimmassa asemassa olevien osallisuutta pyritään tukemaan erilaisin työllisyys- ja koulutusohjelmin sekä uudistetuin palvelumallein. Vireillä on muun muassa osatyökykyisten työmarkkinaosallisuutta tukeva Osakykyiset työssä -ohjelma (STM - Osku) sekä pitkäaikaistyöttömien työllistymiseen ja rakennetyöttömyyden alentamiseen tähtäävä työvoimapoliittinen kuntakokeilu (TEM - Kuntakokeilu). Suunnitteilla on myös työ- ja elinkeinotoimistojen, Kelan ja kuntien moniammatillisten työvoiman palvelukeskusten (TYP) palvelumallin lakisääteistäminen ja valtakunnallistaminen. Työvoiman palvelukeskuksissa työttömille on tarkoitus tarjota työllisyyttä edistävät palvelut moniammatillisesti samasta yhteispalvelupisteessä. TYP-toiminnan lakisääteistäminen tähtää palvelujen saatavuuden ja asiakkaiden yhdenvertaisuuden parantamiseen. Nykyinen tapa järjestää työttömien palvelut tuottaa järjestettyihin palveluihin kuntakohtaisia eroja, eikä takaa koko maassa vastaavia yhteispalveluita. (TEM - TYP.) 2.2. Sosiaali- ja terveyspalvelujen saatavuus Suomen perustuslain mukaan julkisen vallan on turvattava jokaiselle riittävät sosiaali- ja terveyspalvelut sekä edistettävä väestön terveyttä (Suomen perustuslaki 1999/731). Sosiaali- ja terveydenhuoltojärjestelmän pohjana on valtion tuella toteutettu kunnallinen sosiaali- ja terveydenhuolto. Julkisen sektorin palveluita täydentävät yksityiset toimijat ja kolmannen sektorin järjestöt, joilta kunnat voivat ostaa palveluja. (Terveydenhuolto Suomessa 2013, 10.) Lainsäädäntö määrittelee keskeiset palvelut, jotka kuntien on järjestettävä. Kunnat voivat lain rajoissa päättää palvelujen laajuudesta ja siitä miten ne järjestetään. Valtio on viime aikoina siirtänyt palvelujen kustannusvastuita konkreettisesti yhä enemmän kuntien vastuulle. Kunnat tuskin panostavat sosiaalitoimen resursseihin enemmän, jollei valtio osallistu kustannuksiin nykyistä enemmän. Laadukkaat sosiaali- ja terveyspalvelut ovat keskeisiä työkaluja köyhyyttä ja syrjäytymistä ehkäistäessä. Suomessa palvelujen saavutettavuutta tuetaan erilaisin tavoin palveluista riippuen. Esimerkiksi terveydenhuollon osalta kaikille yhdenvertaista saatavuutta tukee järjestelmän kattavuus, kuntien välillä rahoitusta ja resursseja tasaava valtionosuusjärjestelmä sekä pakollinen Kansaneläkelaitoksen hoitama sairausvakuutus, joka korvaa muun muassa osan sairaanhoito- ja lääkemenoista. (Hiilamo, Kangas, Manderbacka, Mattila-Wiro & Vuorenkoski 2010, 22.) Julkisten terveyspalvelujen saatavuutta pyritään myös edistämään pitämällä palvelumaksut alhaisina. Asiakasmaksulain perusteella maksuja voi alentaa tai jättää perimättä silloin, kun periminen uhkaa henkilön tai perheen 17
16 toimeentuloa. Tämän lisäksi julkisessa terveydenhuollossa on vuosittainen maksukatto, jonka täytyttyä henkilö saa palvelut maksutta tai edullisempaan hintaan. Maksut tarkistetaan joka toinen vuosi ja ne määritellään laeilla ja asetuksilla. (Terveydenhuolto Suomessa 2013.) 18
17 3. Suomalaisen vähimmäisturvajärjestelmän ongelmat ja epäkohdat 3.1. Kattavuus Suomen sosiaaliturvajärjestelmä perustuu asumiseen. Periaatteessa kaikki Suomessa vakinaisesti asuvat henkilöt ovat oikeutettuja Kelan myöntämiin sosiaaliturvaetuuksiin (Kela 2014). Sosiaali- ja terveysministeriön selvityksessä asumisperusteisen sosiaaliturvan ja EU-lainsäädännön vaatimusten yhteensovittamisesta ei esitetä välittömiä rakenteellisia muutoksia suomalaiseen sosiaaliturvaan, mutta peräänkuulutetaan Suomelta aktiivisuutta EU-lainsäädännön kehittämisessä (STM 2014c, 9 10). Nykyisessä vähimmäisturvajärjestelmässä sosiaaliturvan, toimeentulotuen ja terveyspalvelujen ulkopuolelle jäävät mm. paperittomat siirtolaiset, joiden oleskelu maassa ei ole virallisesti syystä tai toisesta viranomaisten tiedossa tai viranomaisten sallimaa. Likimääräisen arvion mukaan Suomessa oleskelee noin vailla oleskelulupaa olevaa henkilöä (Keskimäki, Nykänen & Kuusio 2014, 9). Siitä huolimatta, että kansainvälisten ihmisoikeussopimusten ja yhtäältä Suomen perustuslain voi tulkita koskevan myös paperittomia siirtolaisia, heidän oikeutensa vähimmäisturvaan ei toteudu. Myös terveyspalvelujen osalta paperittomien siirtolaisten oikeuksien toteutuminen ei ole riittävällä tasolla (Ibid.) Paperittomien oikeuksien toteutuminen on kansallisella tasolla ongelmallista ja tilanne on monella tapaa hankala. Suhteessa muuhun väestöön he ovat näkyvästi heikommassa asemassa. Usein paperittomien toimintamahdollisuudet ovat rajattuja ja he ovat alttiita kaltoinkohtelulle. Paperittomien asemaa vaikeuttaa entisestään se, että paperittomuutta käsitellään usein laittomuuden kehyksistä käsin, jolloin kynnys hakeutua esimerkiksi terveyspalvelujen piiriin nousee. Pahimmillaan paperittomien siirtolaisten elämää leimaa irrallisuus, epävarmuus ja pelko. Toimeentulotuki on ongelmallinen myös oleskeluluvan saaneille, sillä toistuva turvautuminen toimeentulotukeen katsotaan perusteeksi jatkoluvan epäämiselle. Toistuva turvautuminen toimeentulotukeen on peruste myös EU-kansalaisen ja hänen perheenjäsenensä käännyttämiseen Suomesta yli kolmen kuukauden oleskelun jälkeen. (Ulkomaalaislaki, 39 ja 167.) 3.2. Saavutettavuus Vähimmäisturvajärjestelmän saavutettavuus jakaa mielipiteitä. Siitä huolimatta, että järjestelmää on pyritty vuosien saatossa yksinkertaistamaan, sitä luonnehditaan pääsääntöisesti byrokraattiseksi, pirstaleiseksi ja monimutkaiseksi. Saavutettavuuden kannalta keskeiseksi ongelmaksi on tunnistettu se, että etuuksia ja turvaa toimeenpanevia laitoksia on useita. Tämä monimutkaistaa käytännön asiointia. Hankkeen puitteissa tehdyissä haastatteluissa tuotiin esille, ettei saatavuus toteudu käytännön tasolla yhdenvertaisesti. Järjestelmän vaatimusten mukaan toimiminen edellyttää hyvää toimintakykyä, oma-aloitteisuutta, tiedonhankinta- ja omaksumiskykyä sekä asioimistaitoja. Haastattelujen pohjalta saavutettavuutta voidaan pitää ongelmana erityisesti silloin, kun tuenhakijan toimintakyvyt ovat syystä tai toisesta alentuneet. Erityisesti päihde- ja mielenterveysongelmaisilla ajateltiin olevan vaikeuksia toimia järjestelmän puitteissa. 19
18 Myös asunnottomilla katsottiin olevan asioinnin suhteen ongelmia. Asunnottomuus on voimavaroja kuluttavaa, fyysisesti ja psyykkisesti rasittavaa ja usein asunnottomuuteen kietoutuu myös muita ongelmia. Asunnottomuuden ja sen seurausten myötä niin arjen yleinen asiointi kuin byrokraattisessa sosiaalitoimessa asiointi voi muodostua raskaaksi ja ylitsepääsemättömäksi. Saavutettavuuden kannalta haastattelujen perusteella uhkana koettiin myös sähköisten palvelujen ja kirjallisen toimeentulotukityön yleistyminen sekä kasvokkaisen henkilökohtaisen palvelun väheneminen. Siitä huolimatta, että sekä sähköiset että kirjeitse hoidettavat palvelut saattavat osaltaan parantaa saavutettavuutta, saavutettavuuden katsottiin heikentyvän erityisesti niiden ihmisten kohdalla, jotka tarvitsisivat kasvokkaista palvelua. Kaikilla ja erityisesti huono-osaisimmilla ei ole aina riittävää toimintakykyä, taitoja tai resursseja asioida sähköisesti tai kirjepostin välityksellä. Sosiaalialalla (sähkö)postilaatikkoistumisen uhkaa asiakkaan oikeuksien toteutumista. Postitse käyty keskustelu ei takaa asiakkaalle henkistä tai sosiaalista tukea, eikä apua elämäntilanteen ja tosiasiallisten ongelmien selvittämiseen. (Kettunen, Manninen, Putkonen & Uotila 2014.) Pirstaleinen palvelujärjestelmä tuottaa väliinputoajia, joiden ongelmat elämän kriisitilanteissa eivät tule palvelujärjestelmän puitteissa ratkaistuiksi. Tällöin on puhuttu väliinputoamisen ohella myös poiskäännyttämisestä. Poiskäännyttämisellä viitataan siihen, että avuntarvitsija ei saa palvelujen piiristä tarvitsemaansa tukea tai tulee äärimmillään täydellisesti torjutuksi avun piirissä (Määttä 2012a). Väliinputoamisen näkökulmasta vaikeimmassa tilanteessa ovat he, joiden elämä ja elinolosuhteet (kuten työsuhteet, perhesuhteet tai kotipaikka) muuttuvat usein ja nopeasti. Näissä tilanteissa väliinputoajat joutuvat toistuvasti kamppailemaan joustamattoman ja byrokraattisen sosiaaliturvajärjestelmän kanssa. Väliinputoamisen tiedetään kohdentuvan erityisesti kaikkein heikoimmassa asemassa oleviin tuenhakijoihin. (Ibid., 32.) Taustalla voi olla monimuotoisia ongelmia, mutta myös esimerkiksi yrittäjien on käytännössä hyvin vaikeaa selvittää taloudellista tilannettaan viranomaisille saadakseen tarvitsemiaan sosiaalietuuksia. Sosiaaliturvan saavutettavuus sukupuolen näkökulmasta Sosiaaliturvan tarveharkinta kohdistuu herkimmin naisiin, jotka hoivaavat lapsia kotona miesten vastatessa perheen elatuksesta. Esimerkiksi vuonna 2007 tarveharkinnan vuoksi vähentynyttä työmarkkinatukea saaneista henkilöistä 70 % oli naisia. Puolison tulot voivat myös esimerkiksi nostaa lasten päivähoitomaksuja. (Määttä & Laine 2010, ) Toimeentulotuen kannalta elatusvelvollisuus ei koske vain aviopuolisoita, sillä tukea laskettaessa huomioidaan koko ruokakunnan tulot, menot ja varat. Joissain tapauksissa toimeentulotuella elävän pariskunnan voi olla taloudellisesti hyödyllisempää asua erillään kuin yhdessä, koska puolisoiden perusosina huomioidaan vain 85 % yksinasuvien perusosista. Perheen perustamisen kustannukset kohdistuvat yhä suureksi osaksi naisiin. Tämä voi ilmetä käytännössä mm. heikkona asemana työmarkkinoilla, pienenä eläkkeenä ja riippuvuutena puolison tuloista. Nykymuotoinen tuen tarveharkinta voi ylläpitää sukupuolten mukaista työnjakoa (Ibid., 40) Alikäyttö Toimeentulotuen alikäyttö on haastava yhteiskuntapoliittinen ongelma. Tutkimusten perusteella alikäytön volyymin on arvioitu olevan aineistoista, malleista ja menetelmistä riippuen noin % (STM 2014b). Toimeentulotuen alikäyttö kertoo osaltaan vähimmäisturvajärjestelmän toimimattomuudesta ja tehottomuudesta (Kuivalainen 2010). Lisäksi se on haaste tasavertaisuuden ja yhteiskunnallisen oikeudenmukaisuuden näkökulmasta. Toimeentulotuen alikäyttö on kohtalokkainta yhteiskunnan huono-osaisimmille, 20
19 sillä heille alikäytön vaikutukset ovat muiden tulojen alhaisuuden takia kovimpia. (Kuivalainen 2007, 49.) Alikäyttöön on esitetty olevan useita syitä. Ensinnäkin alikäyttö voi olla yksilön tietoinen tai tiedostamaton päätös. Osa toimeentulotukeen oikeutetuista voi jättää hakematta tukea esimerkiksi piilottaakseen köyhyytensä, sillä sosiaalitoimen asiakkuus ilmaisee suomalaisessa yhteiskunnassa huono-osaisuutta. Asiakastasolla tuen alikäyttöön voi vaikuttaa tietämättömyys tai riittämättömät tiedot tuen hakemisesta tai sen myöntämisestä. Tuen hakeminen voidaan kokea myös liian hankalaksi ja monimutkaiseksi, eikä sen kenties katsota maksavan vaivaa. Lisäksi toimeentulojärjestelmien tarveharkintaisiin etuuksiin liittyy kontrolloivia hallinnollisia rakenteita ja nöyryyttäviä piirteitä, jotka voivat osaltaan vaikuttaa alikäytön laajuuteen. (Kuivalainen 2007; Kuivalainen 2010.) Toimeentulotukea hakiessaan tuenhakija joutuu todentamaan resurssiensa riittämättömyyden ja osoittaa olevansa köyhä. Tukeen oikeutetut eivät välttämättä hae heille kuuluvia tukia välttääkseen sosiaalisen polttomerkin ja leimautumisen. Sosiodemografisesti tarkasteltuna toimeentulotuen alikäyttö on osoittautunut yleisimmäksi työttömien, nuorten ja iäkkäimpien toimeentulotukeen oikeutettujen, yksinelävien ja matalimmin koulutettujen keskuudessa (Kuivalainen 2007). Alikäyttöä koskevien tutkimusten mukaan toimeentulotuen alikäyttäjäksi määrittyy ryhmä, jonka keskuudessa voidaan havaita olevan monenlaista huono-osaisuutta. Alikäyttäjät näkivät elävänsä valtaväestöön verrattuna köyhyydessä ja heillä esiintyi muuta väestöä useammin välttämättömyyshyödykkeiden puutetta. Alikäyttäjiksi määrittyneet kokivat olevansa ylivelkaantuneita ja heillä oli vaikeuksia selviytyä pakollisista maksuista. (Kuivalainen 2010.) Toimeentulotuen alikäyttö on merkittävä ongelma, johon on tulevaisuudessa syytä puuttua. Toimeentulotuen käyttöastetta kohentamalla voidaan parantaa myös ihmisten taloudellista tilannetta ja edelleen elämänlaatua Vähimmäisturvan taso ja riittävyys Vähimmäistoimeentulon tason määritteleminen on moniulotteinen ja poliittisesti mutkikas kysymys. Lainsäädäntö takaa oikeuden välttämättömään toimeentuloon ja ihmisarvoisen elämän edellyttämään turvaan, mutta määrittelemättä jää se, mikä milloinkin katsotaan välttämättömäksi ja kuinka ihmisarvoisen elämän edellyttämä turva käsitetään. Suomessa vähimmäisturvan taso määritelläänkin poliittis-hallinnollisesti. Sen tasosta päättävät ne poliittiset päätöksentekijät ja asiantuntijat, jotka säätävät toimeentulon perusteista ja sisällöstä laajemmin (Kuivalainen 2011).5 Vähimmäisturvan välttämättömän tason arvioimiseksi on kehitetty erilaisia empiirisiä menetelmiä, ja riittävän vähimmäisturvan tasoa on selvitetty vuosikymmeniä, mutta kiistatonta näkemystä turvan tasosta ei ole onnistuttu muodostamaan (Moisio 2009, 5). Riittävyyden ja kohtuullisuuden arviointi on vaikeaa, sillä arviointi on lopulta arvoihin palautuva poliittinen kysymys, johon ei ole erilaisista näkökulmista katsoen löydettävissä yksiselitteistä vastausta. On siis selvää, että välttämättömän vähimmäisturvan taso ja sen riittävyys herättää tunteita ja kiivasta keskustelua. Haastattelujen valossa vähimmäisturvan taso nähtiin pääsääntöisesti alhaisena ja sen riittävyys heikkona. Koska toimeentulotuki on jäänyt jälkeen palkkojen ja todellisten elinkustannusten noususta, sen katsotaan usein riittävän vain vähimmästä vähimpään jos siihenkään. Erityisesti asumiskustannukset pääkaupunkiseudulla ja kalliimmilla paikkakunnilla syövät vähimmäisturvan riittävyyt- 5 Tuen tason määrittymisestä ja historiallisesta kehityksestä: Karjalainen Jouko (1998) Toimeentulotuki normijärjestelmänä. [http://www.julkari.fi/bitstream/handle/10024/100195/985karjalainen.pdf] 21
20 tä, sillä kohtuuhintaisista asunnoista on pulaa. Matalimmillaan vähimmäisturvaetuuksien katsotaan täyttävän hädin tuskin perustarpeet, jolloin kaikki yllättävät menot suistavat talouden raiteiltaan. Sanktiot, etuuksien leikkaukset ja epääminen kurjistavat vähimmäistoimeentuloturvan varassa elävien ihmisten tilannetta entisestään. Väliaikaiseksi tarkoitettu toimeentulotuki ei takaa pitkäaikaisena tulonlähteenä täysipainoisen ja hyvän elämän perusteita. Myös suomalaisessa köyhyystutkimuksessa on selvitetty kansalaisten näkemyksiä vähimmäisturvan tasosta. Suomalaisista 73 % pitää toimeentuloturvan vähimmäismäärää liian alhaisena. Vähimmäisturvan tasoa sopivana tai liian korkeana pitävien osuus on vuosien saatossa laskenut. Vastaavasti tasoa liian alhaisena pitävien osuus on kasvanut. (Kuivalainen 2011; Moisio et al ) Toisaalta haastateltujen vastauksissa ja julkisessa keskustelussa on esitetty myös päinvastaisia näkemyksiä, joiden mukaan vähimmäisturvan taso on riittävä. Näkökulmaa perustellaan muun muassa sillä, että vähimmäisturvan taso tulisi mitoittaa niin, että sosiaalietuudet eivät kilpailisi työnteon kanssa. Vähimmäisturvan tason nostamisen katsotaan heikentävän työnteon kannattavuutta Vaikuttavuus Pohjoismaisen hyvinvointimallin ja suomalaisen hyvinvointivaltion keskeiseksi tehtäväksi on perinteisesti nähty köyhyyden ja eriarvoisuuden vähentäminen. Aiempien tutkimusten mukaan Pohjoismaiseen malliin nojaava Suomi on yleisellä tasolla onnistunut köyhyyden vähentämissä hyvin. Viimesijaisten tarveharkintaisten tukien varassa elävien köyhyys on pohjoismaissa ollut alhaisempaa kuin muissa maissa. (Kuivalainen & Sallila 2013, 59.) Vaikka suhteellisen tuloköyhyyden tarkastelu antaa köyhyydestä usein liian kauniin kuvan, aiempien tutkimusten valossa voidaan todeta, että toimeentulotuella Suomessa on viimesijaisen taloudellisen avun muotona köyhyyttä vähentävä vaikutus. Erityisesti kaikkein köyhimmille henkilöille ja kotitalouksille toimeentulotuella on todettu olevan suuri merkitys köyhyyttä lievittävänä mekanismina. Toimeentulotuki on vähentänyt tuloköyhyyttä, ja lisäksi tutkimustulokset ovat osoittaneet, että toimeentulotuella on köyhyyttä alentava vaikutus myös köyhyysvajetta6 analysoidessa. (Kuivalainen 2004.) Huolestuttavana kehityskulkuna voidaan kuitenkin pitää sitä, että tuoreiden tutkimusten mukaan toimeentulotukea saavien tuloköyhyys on viimeisten vuosikymmenien aikana lisääntynyt (Kuivalainen & Sallila 2013, 59). Toimeentulotuen köyhyyttä vähentävä vaikutus on siis heikentynyt. Sosiaalityöntekijöiden ja kansalaisyhteiskunnan toimijoiden haastattelujen valossa vähimmäistoimeentulojärjestelmän katsotaan ehkäisevän äärimmäistä köyhyyttä ja nälkää. Puhuttaessa suhteellisesta köyhyydestä vähimmäisturva ei kuitenkaan näytä kuin osittain lieventävän köyhyyttä. Kun taloudelliset resurssit putoavat liian kauaksi keskimääräisestä ja aiheuttavat kyvyttömyyttä toimia yhteiskunnassa, suhteellinen köyhyys tulee lähemmäksi absoluuttista köyhyyttä (Moisio 2009, 5). 6 Köyhyysvaje lasketaan pienituloisuusrajan alittavien tulomediaanin ja pienituloisuusrajan erotuksena. 22
21 3.6. Aktiivisen osallisuuden edistäminen Aktivoiva työvoimapolitiikka Vähimmäisturvajärjestelmää on pyritty yksinkertaistamaan ja erityisesti työn ja turvan yhdistämistä helpottamaan, mutta työllistymiseen tähtäävän aktivoinnin osalta järjestelmässä on ongelmia, joita ei ole onnistuttu yrityksistä huolimatta purkamaan. Merkittävimmät ongelmat työn ja turvan yhteensovittamisen kannalta liittyvät tulo- ja byrokratialoukkuihin. Tuloloukulla viitataan tilanteeseen, jossa saatujen ansiotulojen lisäys ei lisää käytettävissä olevia tuloja suhteessa toimeentulotukeen tai muihin sosiaalietuuksiin. Tuloloukun alalajiksi voidaan määritellä myös työttömyysloukku. Työttömyysloukulla tarkoitetaan sitä, että työn vastaanottaminen ei lisää käytettävissä olevia tuloja, sillä palkkatulot vähentävät saatuja etuuksia ja nostavat veroastetta tai tuloista riippuvia palvelumaksuja. (Karjalainen & Moisio 2010.) Byrokratialoukulla puolestaan viitataan tilanteeseen, jossa pienten tulojen ja toimeentulotuen yhteensovittaminen aiheuttaa tuenhakijalle kohtuuttomia ongelmia, kuten asiointipakkoja eri virastoissa, etuuksien viivästymisiä, yleistä paperisotaa tai lopulta uhkan toimeentulotuen maksamisen lakkauttamisesta. On esitetty, että pelkästään oletus erilaisten byrokratialoukkujen olemassaolosta saattaa riittää negatiiviseksi kannustimeksi. (Karjalainen & Moisio 2010.) Byrokratialoukut aiheuttavat hallinnollisen työn lisäksi konkreettista taloudellista epävarmuutta tuenhakijoille, jotka ovat jo valmiiksi vaikeassa asemassa toimeentulonsa kanssa (Hannikainen-Ingman et al. 2012). Myös haastatteluissa tuotiin esille, että esimerkiksi työn tai työkokeilupaikan vastaanottaminen voi olla taloudellisesti riskialtista ja toisinaan todellisten työssäkäyntikustannusten vuoksi jopa kannattamatonta. Tilanteissa, joissa aikuissosiaalityön asiakkaiden tulot ja etuudet putoavat työssäkäynnin vuoksi, työhön motivointi voi kannustimiin vedoten olla erittäin haastavaa. Tämän voi tulkita kertovan konkreettisesti siitä, että kannustimet nykytilanteessa ovat liian alhaisia. Haastatteluissa korostettiin ennen muuta sitä, että järjestelmän tulisi toimia notkeammin työn ja etuuksien sekä toimeentulotuen suhteen. Työn vastaanottamisen tulisi olla nykyistä helpompaa ja kannattavampaa, ja byrokratiaa sen suhteen tulisi keventää. Uudistuksista työmarkkinatuen yhteydessä olevaa 300 suojaosaa pidettiin pääsääntöisesti hyvänä askeleena aktivoinnin sekä työn ja tukien yhdistämisen kannalta. Toimeentulotuen osalta 150 etuoikeutettu tulo nähtiin niin ikään hyvänä, joskin alhaista summaa ja kotitalouskohtaisuutta kritisoitiin. Myös aiempi toimeentulotukitutkimus (Karjalainen, Kuivalainen, Hannikainen-Ingman & Mukkila 2013, 199) on antanut viitteitä siitä, että ruohonjuuritasolta katsottuna kotitalouskohtainen 150 suuruinen etuoikeutettu tulo nähdään usein alhaisena. Tutkimuksen ja haastattelujen yhteydessä tuotiin esille myös se, että etuoikeutetun tulon merkitys tuenhakijaa aktivoivana tekijänä jää vähäiseksi etenkin byrokratialoukkujen, asiakkaiden epätietoisuuden ja vaikean työmarkkinatilanteen vuoksi. (Ibid.) Osallistava sosiaaliturva Osallistavaan sosiaaliturvaan ja sitä kautta sosiaaliturvan vastikkeellisuuteen liittyy ristiriitaisia näkemyksiä. Yleisesti ihmisten aktivointia ja osallisuuden vahvistamista pidettiin haastattelujen pohjalta tärkeänä. Pelkona oli, että käytännön toteutuksessa osallistavaan toimintaan ohjattaisiin sanktioilla kuten toimeentulotuen perusosan alentamisella. Vaikka osallistumatta jättämisen yhteydessä myös sanktioilla, yksilöön kohdistuvilla haitallisilla tekijöillä katsottiin olevan paikkansa aktivointiprosessissa, niin pääsääntöisesti nähtiin, että aktiiviseen osallistamiseen tulisi pyrkiä siitä palkiten eikä rankaisemalla. Tätä perusteltiin pääasiallisesti sillä, että sanktiot heikentävät entisestään kaikkein haavoittuvim- 23
Toimeentulotuki osana suomalaista sosiaaliturvaa - Suomen EMIN-raportin tulosten esittely -
Toimeentulotuki osana suomalaista sosiaaliturvaa - Suomen EMIN-raportin tulosten esittely - Niko Eskelinen Itä-Suomen yliopisto Vähimmäistoimeentulon jäljillä 30.09.2014 - Pikkuparlamentti EMIN European
European Minimum Income Network maaraportti Suomi Tutkimus riittävistä ja saavutettavista vähimmäistoimeentulojärjestelmistä ja -suunnitelmista EU-jäsenvaltioissa Niko Eskelinen Jaakko Kiilunen EAPN-FIN
Tavoitteena köyhyyden vähentäminen. Kuka kuuntelee köyhää -keskustelutilaisuus, 21.3.2013 Sosiaali- ja terveysministeri Paula Risikko
Tavoitteena köyhyyden vähentäminen Kuka kuuntelee köyhää -keskustelutilaisuus, 21.3.2013 Sosiaali- ja terveysministeri Sisältö Köyhyys tilastojen valossa Toimenpiteitä ja niiden vaikutuksia Kohti osallistavaa
Kuuden suurimman kaupungin toimeentulotuki 2006
Kuuden suurimman kaupungin toimeentulotuki 2006 Toimeentulotuen työryhmä Aila Kumpulainen 26.6.2007/19.10.07 Kuusikko-työryhmän julkaisusarja Teksti: Aila Kumpulainen Kansi: Kati Rosenberg ISSN 1457-5078
Lausunto valtioneuvoston selonteosta julkisen talouden suunnitelmasta vuosille (VNS 3/2016 vp)
Eduskunnan tulevaisuusvaliokunnalle Lausunto valtioneuvoston selonteosta julkisen talouden suunnitelmasta vuosille 2017 2020 (VNS 3/2016 vp) Annan pyynnöstä lausunnon valtiontalouden suunnitelmassa esitettyjen